CELEX: 32020R0393
Language: hu
Date: 2020-03-11 00:00:00
Title: A Bizottság (EU) 2020/393 végrehajtási rendelete (2020. március 11.) a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékének az Oroszországra vonatkozó bejegyzés tekintetében a Newcastle-betegség megjelenése nyomán szükségessé vált módosításáról (EGT-vonatkozású szöveg)

12.3.2020   
               
               
                  HU
               
               
                  Az Európai Unió Hivatalos Lapja
               
               
                  L 76/1
               
            
         A BIZOTTSÁG (EU) 2020/393 VÉGREHAJTÁSI RENDELETE
         (2020. március 11.)
         a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékének az Oroszországra vonatkozó bejegyzés tekintetében a Newcastle-betegség megjelenése nyomán szükségessé vált módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésének c) pontjára,
         tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) bekezdésére, 24. cikke (2) bekezdésére és 25. cikke (2) bekezdésére,
         mivel:
         
                     (1)
                  
                  
                     A 798/2008/EK bizottsági rendelet (3) megállapítja azokat a követelményeket, amelyeket a baromfinak és a baromfitermékeknek (a továbbiakban: áruk) az Unióba történő behozatalával és az Unió területén való átszállításával összefüggésben – az átszállítás ideje alatti tárolást is ideértve – az állategészségügyi bizonyítványok tekintetében alkalmazni kell. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében található táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.
                  
               
                     (2)
                  
                  
                     A 798/2008/EK rendelet megállapítja továbbá, hogy a harmadik országok, területek, övezetek vagy területi egységek milyen feltételek mellett tekinthetők a magas patogenitású madárinfluenzától (a továbbiakban: HPAI) és a Newcastle-betegségtől mentesnek.
                  
               
                     (3)
                  
                  
                     Oroszország a 798/2008/EK rendelet I. mellékletének 1. részében foglalt táblázatban olyan harmadik országként van feltüntetve, amelynek egész területéről engedélyezett egyes baromfiáruk Unióba való behozatala és az Unió területén való átszállítása. Ugyanakkor Oroszországnak az emberi fogyasztásra szánt baromfihús-szállítmányok Unióba történő behozatalára vagy Unión keresztül történő átszállítására vonatkozó engedélyét a H5N8 altípusba tartozó HPAI-kitöréseknek az ország területén található baromfitartó gazdaságokban történő megerősítése miatt 2016. november 17-étől kezdődően felfüggesztették.
                  
               
                     (4)
                  
                  
                     Oroszország 2019. január 28-án megerősítette a Newcastle-betegség jelenlétét egy, a területén található baromfitartó gazdaságban. Azóta Oroszország a területén található számos baromfitartó gazdaság tekintetében HPAI-kitörésekről számolt be.
                  
               
                     (5)
                  
                  
                     2019 augusztusában Oroszország állategészségügyi hatóságai információkat nyújtottak be a Bizottsághoz a Newcastle-betegségnek az ország területén 2019 januárja óta észlelt kitöréseiről.
                  
               
                     (6)
                  
                  
                     E megerősített járványkitörések miatt Oroszország nem tekinthető a Newcastle-betegségtől mentesnek, és Oroszország állategészségügyi hatóságai nem állíthatnak ki bizonyítványt az emberi fogyasztásra szánt baromfihús-szállítmányok tekintetében azoknak az Unióba történő behozatala vagy az Unión keresztül történő átszállítása céljából.
                  
               
                     (7)
                  
                  
                     Az egyértelműség és a jogbiztonság érdekében a 798/2008/EK rendelet I. mellékletének 1. részében található táblázatban az Oroszországra vonatkozó bejegyzést az említett harmadik országban fennálló járványügyi helyzetre figyelemmel módosítani kell, és abban fel kell tüntetni azt a záró dátumot, amelytől kezdve a szóban forgó harmadik ország nem tekinthető a Newcastle-betegségtől mentesnek.
                  
               
                     (8)
                  
                  
                     A 798/2008/EK rendelet I. mellékletét ezért ennek megfelelően módosítani kell.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 798/2008/EK rendelet I. mellékletének 1. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 11-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 18., 2003.1.23., 11. o.
         
         
            (2)  HL L 343., 2009.12.22., 74. o.
         
         
            (3)  A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).
      
      
         
            MELLÉKLET
            A 798/2008/EK rendelet I. mellékletének 1. részében az Oroszországra vonatkozó bejegyzés helyébe a következő szöveg lép:
            
               
                           A harmadik ország vagy terület ISO-kódja és neve
                        
                        
                           A harmadik ország, terület, övezet vagy területi egység kódja
                        
                        
                           A harmadik ország, terület, övezet vagy területi egység leírása
                        
                        
                           Állategészségügyi bizonyítvány
                        
                        
                           Egyedi feltételek
                        
                        
                           Egyedi feltételek
                        
                        
                           Madárinfluenza-felügyeleti státusz
                        
                        
                           Madárinfluenza elleni vakcinázási státusz
                        
                        
                           Szalmonella-ellenőrzési státusz (6)
                           
                        
                     
                           Minta (Minták)
                        
                        
                           További garanciák
                        
                        
                           Záró dátum (1)
                           
                        
                        
                           Nyitó dátum (2)
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           „RU – Oroszország
                        
                        
                           RU-0
                        
                        
                           Az egész ország
                        
                        
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4”
                        
                     
                           POU
                        
                        
                            
                        
                        
                           P2
                        
                        
                           2016.11.17.
                        
                        
                            
                        
                        
                            
                        
                        
                            
                        
                     
                            
                        
                        
                           P3
                        
                        
                           2019.1.28.